[{"text_idx": "#000001", "text": "Mikel Urdangarinek 25 urte daramatza musikagintzan. Gehienetan melodiak eta letrak sortzen ditu bere abestietarako; zenbaitetan beste idazle ezagun eta lagunak dira hitzak maileguan idazten dizkiotenak."}, {"text_idx": "#000002", "text": "Eta beti bera mikrofonoaren aurrean, bere kantatzeko estilo propio eta bereziarekin. Zalantzarik gabe, bere ahotsa berezia eta bakarra da."}, {"text_idx": "#000004", "text": "Mikel Urdangarinen musika beti da opari belarrientzat eta baltsamo arimarentzat."}, {"text_idx": "#000005", "text": "Bakarlari zein taldean, formato ezberdinetan agertzeko gaitasuna dauka, gitarra zein pianoarekin."}, {"text_idx": "#000006", "text": "Urdangarinen kanta ugari gure bizitzetako soinu banda bilakatu dira. Herri baten soinu-memoriaren zati dira."}, {"text_idx": "#000007", "text": "Bakarlari bezala eskaintzen dituen kontzertuetan, kantautore zornoztarraren errepertorioaz beste modu batean gozatzeko aukera ematen du, esperientzia berezi bihurtuz."}, {"text_idx": "#000010", "text": "Mikel Urdangarinen kontzertu bat antolatu nahi baduzu, formulario honen bidez jar zaitezke harremanetan."}]